বাহুবল প্রতিনিধি ॥ ইউনিয়ন তথ্যসেবা কেন্দ্র গ্রামীণ মানুষের একটি অপরিহার্য্য প্রতিষ্ঠান। জন্ম-মৃত্যু নিবন্ধনসহ নানামুখী ই-সেবাদানের মাধ্যমে এ প্রকল্পটি ৩ বছরে জনসাধারণের কাছে এ অবস্থান তৈরি করে নিয়েছে। তথ্যসেবা কেন্দ্রের উদ্যোক্তারাও হয়ে উঠেছেন নিত্যসেবক। দু'য়ের মাঝে গড়ে উঠা আত্মীক সম্পর্ক হয়ে উঠেছে গভীর থেকে গভীরতর। ফলে শিক্ষিত বেকার এসব উদ্যোক্তাদের কেউই আর এ স্থানটি ছেড়ে যেতে চাচ্ছেন না। তারা উদ্যোক্তাদের নিয়োগ স্থায়ীকরণের দাবি জানিয়েছেন। ইতোমধ্যে হবিগঞ্জের বাহুবল উপজেলার ৭টি তথ্যসেবা কেন্দ্রের উদ্যোক্তা যৌথভাবে জেলা প্রশাসকের কাছে এ ব্যাপারে স্মারকলিপি দিয়েছেন। হবিগঞ্জ জেলার বাহুবল উপজেলার স্নানঘাট গ্রামের কৃষক জুনাব আলীর পুত্র মনির হোসেন দাখিল ও আলিম পাশ করার পর বর্তমানে ফাজিল (৩য় বর্ষে) অধ্যয়ন করছেন। এছাড়াও তিনি উপজেলার ১নং স্নানঘাট ইউনিয়ন তথ্যসেবা কেন্দ্রের ...